
DECIZIE nr. 11/3                                                                                                
[bookmark: _GoBack]                                                                                                                                   din 23.12.2024                                                                                                                                                                               
         
      Cu privire la tăierea și curățarea sanitară a arborilor                                                                    și arbuștilor din spațiile verzi proprietate publică a orașului Șoldănești                                                                                                                                                                                                                                                                                                                                                                                         
                     
       În temeiul art. 14 alin (2) lit. f1) al Legii nr. 436/2006 privind administraţia publică locală; art. 26, art. 261 ale Legii nr. 239/2007 regnului vegetal; prevederilor Legii nr. 591/1999 cu privire la spațiile verzi ale localităților urbane și rurale; art. 10, art. 118-126 Cod administrativ al RM nr. 116 din 19.07.2018; Regulamentului cu privire la autorizarea tăierilor în fondul forestier şi vegetaţia forestieră din afara fondului forestier, aprobat prin HG nr. 27/2004; art. 1, art. 9 al Legii Republicii Moldova nr. 523-XIV din 16.07.1999 ,,Cu privire la proprietatea publică a unităților administrativ-teritoriale; în conformitate cu Actelor de examinare  fitosanitară a vegetației forestiere nr. 629 din  09.10.2024 și nr. 752  din  19.11.2024 eliberate de către Institutul de Cercetări și Amenajări Silvice; în scopul respectării normelor sanitare  și aplicării măsurilor de îmbunătățire a vegetației forestiere în orașul Șoldănești; în baza demersurilor locuitorilor și instituțiilor publice din orașul Șoldănești privind defrișarea arborilor și arbuștilor uscați și alergici de pe teritoriul orașului, Consiliul orășenesc Șoldănești

D E C I D E:
                                                                                                                                                                                                                                                                                                                                                                                 
1. Consiliul orășenesc Șoldănești permite tăierea și curățarea sanitară a arborilor                                   și arbuștilor din spațiile verzi proprietate publică a orașului Șoldănești conform Actelor de examinare  fitosanitară a vegetației forestiere nr. 629 din  09.10.2024 și nr. 752  din  19.11.2024 eliberate de către Institutul de Cercetări și Amenajări Silvice și în urma obținerii autorizației de tăiere din fondul forestier și vegetației forestiere din afara fondului forestier, eliberată de Agenția de Mediu.
2. Masa lemnoasă obținută în urma efectuării lucrărilor de tăiere și curățare sanitară a arborilor și arbuștilor din spațiile verzi proprietate publică a orașului Șoldănești va fi depozitată și luată la evidență contabilă în conformitate cu legislația în vigoare.
3. Autoritatea executivă a Consiliului orașului Șoldănești va asigura repartizarea masei lemnoase persoanelor social vulnerabile din orașul Șoldănești conform normelor legale în vigoare.
4. Cheltuielile ce țin de tăiere și curățare sanitară a arborilor și arbuștilor din spațiile verzi proprietate publică a orașului Șoldănești vor fi acoperite din contul mijloacelor financiare prevăzute în bugetul orașului.
5. Prezenta decizie se publică pe pagina Web a Primăriei orașului Șoldănești, intră în vigoare din momentul plasării în Registrul de Stat al Actelor Locale și poate fi atacată la Judecătoria Orhei în termen de 30 de zile din data comunicării în conformitate cu prevederile legislației în vigoare a Republicii Moldova.
6. Controlul asupra executării prezentei Decizii revine Comisiei consultative de specialitate ,,Protecția mediului, amenajarea teritoriului, construcții și transport,,.
Președintele ședinței  
                                                                                      	
         Secretara Consiliului                                                                       Rodica CAZACU

